Valtioneuvoston asetus ravitsemisliikkeiden aukiolon väliaikaisesta rajoittamisesta tartuntataudin leviämisen ehkäisemiseksi
Valtioneuvoston päätöksen mukaisesti säädetään majoitus- ja ravitsemistoiminnasta annetun lain (308/2006) 3 a §:n 4 momentin ja valtioneuvostosta annetun lain (175/2003) 2 §:n nojalla, sellaisina kuin ne ovat, ensiksi mainittu laissa 153/2020 ja viimeksi mainittu laissa 1137/2014:

Tässä asetuksessa säädetään alueista, joilla ravitsemisliikkeet on pidettävä suljettuina asiakkailta majoitus- ja ravitsemistoiminnasta annetun lain (308/2006) 3 a §:ssä tarkoitetuissa poikkeusoloissa.

Ravitsemisliikkeet on pidettävä suljettuina asiakkailta seuraavissa maakunnissa:
 Uusimaa;
 Varsinais-Suomi;
 Satakunta;
 Kanta-Häme;
 Pirkanmaa;
 Päijät-Häme;
 Kymenlaakso;
 Etelä-Karjala;
 Etelä-Savo;
 Pohjois-Savo;
 Pohjois-Karjala;
 Keski-Suomi;
 Etelä-Pohjanmaa;
 Pohjanmaa;
 Keski-Pohjanmaa;
 Pohjois-Pohjanmaa;
 Kainuu;
 Lappi;
 Ahvenanmaa.

Työ- ja elinkeinoministeriö seuraa yhdessä sosiaali- ja terveysministeriön kanssa säännöllisesti sitä, onko ravitsemisliikkeet pidettävä kussakin maakunnassa edelleen suljettuina asiakkailta.

Tämä asetus tulee voimaan 4 päivänä huhtikuuta 2020. Asetus on voimassa 31 päivään toukokuuta 2020.

Helsingissä 31 päivänä maaliskuuta 2020

Säädökset 2020